Föt dagsins : Ég er í buxum frá HanKjøbenhavn , sem var ein af þessum fjárfestingum sem borgaði sig gjöööörsamlega . Þær eru stórar og víðar með svona teyju neðst . Þæginlegar en einnig ótrúlega flottar . Eins og þær séu í lúmsku skel efni , en alveg ótrúlega góðar . Svo er ég í svörtum MUF 10 bol og svörtu MUF 10 hettupeysunni minni og hvítum Valentino skóm . Ég ákvað strax í morgun að ég vildi bara vera svartur og þæginlegur . Skap dagsins : Ég er ótrúlega góður , og er bara svona . . ótrúlega sáttur ! Vitiði hvað ég á við ? Mér líður eins og hlutirnir eru eins og þeir eiga að vera . Ég er að æfa mig í að hætta að láta fólk fara í taugarnar á mér , datt í einhvern óþæginlega pakka í janúar . Svo er mikið að hugleiða og róa mig aðeins . Fannst mjög leiðinlegt að detta í þennan pakka , en eins og alltaf , þakklátur fyrir það líka . Því það hjálpar mér að vaxa og verða betri . Lag dagsins : Æ það tengir eflaust enginn við þetta . Núna er Eurovision að svona byrja , forkeppnir og svoleiðis . En ég er að hlusta á lag frá forkeppninni í Noregi sem heitir Out of Air með Didrik og Emil Solli-Tangen . Enginn að tengja ? Nei ekkert mál . Matur dagsins : Ég fasta sem regla alltaf til kl 12:00 á daginn , en Ashley samstarfsfélagi minn keypti fullt af croissants . Ég væri að ljúga ef ég segði að ég fékk mér ekki eina . En ég gerði það svo sannarlega . En hey . . Annars var yfirmaðurinn minn að koma heim frá Couture tískuvikunni í París , svo hann býður okkur yyyyfirleitt í hádegismat eftir svoleiðis ferðir . Svo ég vona að það verði Garbanzo sem verður fyrir valinu . Uppáhalds maturinn minn þessa dagana . Píta , með falafel , allskonar gúrrrmey baunum og laukum og sveppum í allskonar kryddum og marineringu og bara gúrm fyrir allan peninginn . Hjálp ! Á góðum dögum bæti ég við Halloumi ost með – Það sem stóð uppúr í vikunni : Ætli það sé ekki Kasper svolítið , hann er að vinna extra mikið þessa dagana og er að taka að sér miklu meiri ábyrgð og það er svolitið svona ‘ overwhelming ’ fyrir hann . Svo hann hefur þurft á mér að halda sem stuðning og allskonar svoleiðis , það veitir mér vellíðan . Höfum talað mikið saman og það er ég alltaf mjög þakklátur fyrir . Óskalisti vikunnar : Óskalistinn skal bara ekki vera til þessa vikuna , ég er búinn að eyða aaaaalltof miklum pening þennan mánuðinn . Útsölur eru svo hættulegar . Keypti stuttbuxur frá Palm Angels fyrir Tæland ásamt sundstuttbuxum frá Off-White og tösku frá sama merki , svo missti ég mig óvart í Magasín í fyrradag . Bara , takið af mér kortið . Ég vil ekki einu sinni vera þessi týpa . Jæja . . lífið bítur mig eflaust í rassinn í lok mánaðar . Plön helgarinnar : Ég ætla að fara nóg út með Nóel , í garð og leyfa honum að hlaupa og leika . Það er svo erfitt að vera í vinnu og þurfa alltaf að fara út þegar er dimmt , elsku hundkrúttið . Svo út að hlaupa og eyða orku og svoleiðis . Svo er planið að bara njóta og æfa og hlúa að mér og mínum . Bestu vinir mínir hér uppá skrifstofu tóku snaröfugan “ Dry January ” og það gæti vel farið að verði eitt hvítvínsglas eða eitthvað í kvöld . Hver veit . Allir sem þekkja mig vita að ég er ekki nógu mikill drykkjumaður . Sjáum til ! VÁ hvað það gefur manni mikið að hvað dagarnir verða bjartari og plús dásemdin að eiga hund . Maður þarf að fara út með litlu krúttin og eyddi ég mestum tímanum úti í bjarta yndisveðrinu . Ég er byrjaður almennilega að vinna 50% starf sem einnig er gjörsamlega algjör frelsis sprengja í lífið mitt . Hvet hvern sem er sem getur eða þarf að breyta aðeins til í lífinu og vinnu lífinu að bara stökkva á það . Ég get varla lýst því hvað þetta er frábær tilfinning . Ég er kominn á fullt með mitt eigið sem ég hlakka alveg ótrúlega að sýna ykkur – Það var dásamleg tilfinning að geta hent mér í léttan jakka og baða sig í ljósi . * ath * ég ELSKA þegar Hildur gerir föstudagslista , og hún ekki bara gaf mér leyfi til að gera þá líka , heldur hvatti hún mig til að gera það sama . Takk Hildur !! Föt dagsins : Ég er í Whyred buxum sem ég keypti síðasta sumar held ég , nema hvað , ég passaði ekki í þær þá . Enda bætti ég nýverið smá á mig og fór beint í rassgatið á mér . Svo buxurnar mínar urðu flestar eins og gammósíur . En strákurinn er búinn að vera æfa og duglegur , svo nú smellpassa þær . Mér til mikillar ánægju . En svo er ég í langermabol frá Han Kjøbenhavn , alveg basic . Svo í hvítum Nike sokkum , en ég var að koma af deiti með Kasper , fengum okkur sushi . Þá var ég í gráa frakkanum mínum frá Selected sem ég bloggaði um um daginn og hvítu Valentino skónnum sem ég er í á myndinni . Með splunkunýja Acne trefilinn sem ég keypti á útsölu , sem ég bloggari LÍKA nýlega um . Flettið bara og þá finniði allt’etta . Skap dagsins : Ég er bara mega góður . Það var sól í allan dag eftir gráustu vikur lífs míns . Það bara kom ekki einu sinni birta . Mjög hellað . Er búinn að ætla taka fullt af myndum , en aldrei kom dagsbirtan . Svo ég átti yndislegan dag , fór á æfingu og svo út að hlaupa með Noel og svo vann í verkefninu mínu . Sem er einmitt að fara líta dagsins ljós á næstunni , er bæði stressaður og spenntur . Lag dagsins : Það er klárlega Someone you loved með Lewis Capaldi , en ég elska hann og hlusta endalaust á hann þessa dagana . Önnur ástæða afhverju það er nákvæmlega þetta lag er afþví ég er búinn að vera mastera að RADDA það !! Finnst ég geggjaður . Show Yourself frá Frozen 2 er líka æði , haha . Matur dagsins : Ég er farinn að borða graut í hverju hádegi . Ég elska graut þessa dagana , er ótrúlegt en satt ekki kominn með ógeð af því ennþá . Og það er líka fullkomin afsökun til að borða ógeðslega mikið af hnetusmjöri . Svo sushi í kvöldmat , en við fórum á Sticks n Sushi og þar er broccoli með góma dressingu og svo blómkál með trufflusósu , það er bara gjörsamlega HEIMSKULEGT hvað það er gott . Jiiiisús ! Og ódýrt ! Svo ég tala nú ekki um það . . mæli með ! Það sem stóð uppúr í vikunni : Öll samveran mín með hundinum mínum . Það er svo mikil blessun að eiga svona yndislegan hund , hann er bara glaðastur og yndislegastur . Get ekki lýst því . Við erum búnir að fara í góða göngutúra , út að skokka saman alveg þrisvar þessa vikuna . Hann bara er það besta í lífinu mínu . Óskalisti vikunnar : Ég er reyndar búinn að vera í smá svona útsöluperra rúntun endalaust . Hef þó ekki pantað neitt , því æ . . þú veist , ég á svo mikið . En langar í fullt ! Saint Laurent espadrilles fyrir Tæland , Prada nylon húfu fyrir Tæland , æ þið vitið . Plön helgarinnar : Ég ætla að halda áfram með verkefnið mitt , sem ég hlakka svo ótrúlega til að koma þessu í loftið . Svo er Kasper meiddur , svo ég er mest með Noel þessa dagana , svo við förum líklegast í Søndermarken saman og hlaupum og brennum orku og svoleiðis . Annars engin plön , nema njóta og hafa það gott . Vörur merktar stjörnu * eru eða hafa verið partur af samstarfi Ég var í sturtu og fékk þessa hugmynd að gera færslu um það sem ég nota mest þessa dagana og vikurnar . Ég er svona týpan sem tek tarnir á hinum og þessum vörum . Fæ æði fyrir þessu , svo þessu og svo einnig varðandi árstíðir og svoleiðis . En ég elska að nota það sem ég á og sérstaklega taka smá tíma frá vinnu og öllu praktísku og bara gera eitthvað sem vekur svona vellíðunartilfinningu . Mér datt í hug að sýna ykkur smá , sem ég nota meira og minna daglega . Samstarf eða ekki , þá er þetta sem ég get alveg ótrúlega einlægt mælt með – * Þetta combó frá Skin Regimen , ég er bókstaflega kominn með bara blæti fyrir þessum vörum . Þetta eru semsagt húðvörur sem koma frá Davines þorpinu sem eru bara bestu hárvörur sem ég veit um , ásamt því að vera örugglega fremst heimsins í sjálfbærni og náttúrulegum innihaldsefnum . Allavega , Hildur hjá Bpro sagði mér að ef ég þrifi ekki á mér húðina , þá skiptir þannig séð engu hvað ég set á hana varðandi virkni . Svo hvert einasta kvöld og flesta morgna þríf ég húðina . Á kvöldin set ég svo Night Detox á húðina – Þetta combó er bara bókstaflega geggjað . Og sjáiði hvað þetta eru eitthvað fallegar vörur ? Elska þetta shit . Face & Body frá MAC . Þessa dollu keypti ég held ég árið 2014 , semsagt fyrir 6 árum , ég á örugglega ekki að vera setja þetta framan í mig . Löngu útrunnið eflaust , hahaha . En þetta endist alveg ótrúlega lengi . Á dögum eins og núna í janúar , þá er eiginlega smá must fyrir mig að henda svona á augnsvæðið mitt þar sem það verður bara mjög dökkt á þessum veturmánuðum . Þetta er 80% vatn og aðlagast ótrúlega vel húðtóninum þínum , þekur ekkert þannig , frískar mann upp og gerir mann hæfan til birtingar í samfélagi mannanna . Mæli með fyrir alla , stráka og stelpur og kyn þar á milli ! . . og nei , það sést ekkert að maður sé með smá meikup ! * BeoPlay E 8 heyrnatólin , ég semsagt týndi hleðslusnúrunni fyrri part sumars og keypti loksins nýja og eiginlega svona kolféll fyrir þessum heyrnatólum aftur . Þau eru svo geggjuð , og svona fitta fullkomnlega í eyrað , og svo er noice cancelerið alveg uppá milljón ásamt því að ég hélt alltaf að ég þyrfti að taka þau úr eyranu . Þangað til að ég áttaði mig að fúnktionið að þegar þú ýtir á vinstri hlið ( eða hægri , þekki ekki muninn ) þá heyriru allt eins og þú værir ekki með neitt í eyranu . Alveg revúlútíonalt stuff ! Er búinn að nota þau alveg ótrúlega mikið síðasta mánuðinn . . geggjuð græja . Fæst í Ormsson – Shea Butter , skínandi hreint og organík Shea Butter frá Ghana , mjög mindful og fair trade að því sem ég hef lesið mig til um . Shea Butter er undraverk , húðin á mér er alltaf óþolandi , en þetta hefur hjálpað mér mikið gríðarlega mikið !! Ég svoleiðis mjaka þessu á mig eftir sturtu . Vatnið í Köben er fífl alltaf , en extra slæmt þegar það er kalt úti . Svo þetta hefur hentað hrikalega vel ! Fæst í Body Shop * Davines sjampó – Þessa dagana er ég bara með eitthvað brjálað æði fyrir Davines , er búinn að vera lesa svo mikið um stefnu þeirra og gildi . En ég kláraði nýverið annað sjampó frá þeim sem ég gjörsamlega elskaði . Þetta sjampó er fyrir trouble hársverði sem ég er svo sannarlega með . Þetta hafði alveg ótrúlega fljótt áhrif og eftir fyrsta þvott fann ég mun . Sjampóióð er svona kremað og froðast alveg mega vel , sem ég elska . Hrikalega gott ! Það var tilkynnt í gær að Frank Ocean er nýjasta andlit Prada fyrir vor / sumar 2020 herferðina þeirra . Prada er óneitanlega eitt af eftirsóttustu merkjum heimsins og Ocean sjálfur hefur verið mikill Prada eþúsiasti en hann var meðal annars í head to toe klæddur Prada á Met Gala í fyrra ( 2019 ) ásamt sitið fyrir í myndaþætti W Magazine klæddur merkinu . Frank Ocean er búinn að ná að vera current síðan Channel Orange kom út og ég persónulega dýrka hann og get spilað Channel Orange aftur og aftur og aftur . Ég fýlaði Blonded eitthvað minna , náði mér allavega ekki . En almennt , dýrka á hann og finnst geggjað að Prada hafi valið hann sem andlit fyrirtækisins þetta season . Þegar þú býrð í Kaupmannahöfn er alveg lúmsk ástæða til að hlakka smá til útsölugleðinnar . Ég persónulega elska bara útsölur og gera góða díla . Það er bara svolítið svoleiðis , ég reyni þó líka alltaf að kaupa vörur sem ég svo nota aldrei því þær eru svo ÓGEÐSLEGA GÓÐUR DÍLL . Einnig hefur vitundavakningin átt þátt í að maður er miklu meðvitaðari og tekur betri og einlægari ákvarðanir . Það finnst mér náttúrulega algjörlega frábært – Ég valdi mér þrjár flíkur í gær , hefði geta keypt svona 10 , en sko mig . . þarna voru reyndar sundstuttbuxur sem ég þarf til Tælands , það er bara svolítið svoleiðis . Sjáumt til . . mindful shopping tttaaakkkalakk . Anorakkur frá AcneStudios á 40% afslætti , ja tak . Trefill frá Acne Studios á held ég bara 20% afslætti , rude en svo Han Kjöbenhavn bolur á 50% Í þessari færslu klæðist ég frakka sem var partur af samstarfi mínu við Selected Það er alveg ótrúlega fyndið hvernig lok desember og janúar lamar mig lúmskt varðandi bloggið og samfélagsmiðla . Ég man við ræddum þetta Trendnetarar hérna í Kaupmannahöfn fyrir tæplega ári á tískuvikunni . Ég veit hreinlega ekki hvað þetta er , en ég ætlaði mér svo sannarlega að vinna gegn þessu í ár . Sérstaklega þar sem ég er með alveg lúmskt kitl í maganum fyrir 2020 , sem ég vona svo sannarlega að sé ekkert jinx . Þetta er eitthvað svo flott og royal ár . Það er ótrúlega mikið í vændum og það er eitthvað sem segir mér að þetta verði ár með fullt af áskorunum en vonandi líka sá fullt af fræjum og svo uppskera . Ég reyni svo ótrúlega fast að lifa þannig að hvað svo sem kemur uppá yfirboðið og reynir að buga okkur er í raun aðeins til að kenna okkur og gefa okkur tækifæri til að verða sterkari . Þannig ætla ég líka að baða mig í nýja árinu . Lífið er oft drullu erfitt en með því að horfa á það að erfiður lærdómarnir eru oft þeir sem gefa okkur mest , það er nefnilega ágætis leið til að vaxa sem manneskja . Kannski er ég bara að tala í hringi . Vona innilega að þið haldið áfram að fylgjast með hérna á Trendnetinu á nýju ári og þykir vænt um allan lesturinn og áhugan á liðnu ári . Megi 2020 vera ykkur GJÖÖÖÖÖÐVEIKT !! Svo mér fannst það ógeðslega gaman – En mér fannst þetta mjög skemmtilegt spjall svo ég gat eiginlega ekki annað en að deila því hér á Trendnet – Það eru alveg ótrúlega magnaðir hlutir að gerast . Ég er eiginlega í smá svona losti núna . Það er svo gjörsamlega dásamlegt fólk þarna úti . Svo þetta er bara svona mindblowing eitthvað . Kannski afþví Danmörk hefur verið krónískt dökkgrá í örugglega mánuð . Svo ef það eru ekki reykelsi í gangi þá ertu kerti í gangi á meðan ég er að vinna . Kertið mitt hefur verið kveikt á núna í tæplega tvær vikur og það er ekki einu sinni hálfnað , held þau segja 100 klst . Alveg geggjað ! Svo var einnig hin vinsæla og ósigrandi Crisp Champagne og Suede Blanc í pakkanum líka . Sem ég hlakka mikið til að prófa –